Θερινοί Ολυμπιακοί Αγώνες 1948

Οι Θερινοί Ολυμπιακοί Αγώνες 1948, οι Αγώνες της 14ης Ολυμπιάδας της σύγχρονης εποχής, διοργανώθηκαν στο Λονδίνο του Ηνωμένου Βασιλείου από τις 29 Ιουλίου έως και τις 14 Αυγούστου 1948.

Ήταν οι πρώτοι αγώνες μετά τον Δεύτερο Παγκόσμιο Πόλεμο και μάλιστα έγιναν γνωστοί ως «Αγώνες Λιτότητας» λόγω του δύσκολου οικονομικού κλίματος και της διανομής με δελτίο που επιβλήθηκε μετά τον Δεύτερο Παγκόσμιο Πόλεμο.McDowell, Linda (2013). Working Lives: Gender, Migration and Employment in Britain, 1945-2007. Chichester. p. 53. Δεν κατασκευάστηκαν νέοι χώροι για τους αγώνες (με εκδηλώσεις που έλαβαν χώρα κυρίως στο αρχικό στάδιο Wembley, γνωστό και ως Empire Stadium (στον ίδιο χώρο όπου εγκαινιάστηκε το 2007 το σημερινό Στάδιο Γουέμπλεϊ), και στο Empire Pool στο Wembley Park) και οι αθλητές στεγάστηκαν σε υπάρχοντα καταλύματα στην περιοχή Wembley αντί να κατασκευαστεί ένα Ολυμπιακό Χωριό, όπως συνέβη στους προηγούμενους Αγώνες του 1936 στο Βερολίνο και στους επόμενους Αγώνες του 1952 στο Ελσίνκι.

Παρά τις δυσκολίες αυτές, σημειώθηκε ρεκόρ συμμετοχής 59 χωρών, που εκπροσωπήθηκαν από 4.104 αθλητές, 3.714 άνδρες και 390 γυναίκες σε 19 αθλήματα, περισσότεροι αθλητές από όλους τους προηγούμενους αγώνες. Η Γερμανία και η Ιαπωνία δεν είχαν το δικαίωμα συμμετοχής σε αυτή τη διοργάνωση, καθώς είχαν προσωρινά αποκλειστεί, ως υπαίτιες για τον πόλεμο. Αντιθέτως, η Σοβιετική Ένωση εκλήθη να λάβει μέρος, αλλά αρνήθηκε και προτίμησε να στείλει μόνο παρατηρητές, προκειμένου να προετοιμαστεί για την επόμενη Ολυμπιάδα του 1952 στο Ελσίνκι. Ο Τσέχος δρομέας μεγάλων αποστάσεων Εμίλ Ζάτοπεκ ξεκίνησε την σταδιοδρομία του στους Ολυμπιακούς Αγώνες του Λονδίνου το 1948.

 Επιλογή διοργανώτριας πόλης 
Τον Ιούνιο του 1946, έναν χρόνο μετά τη λήξη του Β' Παγκοσμίου Πολέμου, το Λονδίνο κέρδισε τους Θερινούς Ολυμπιακούς Αγώνες του 1948, αφού η πόλη είχε λάβει αρχικά (τον Ιούνιο του 1939) τους Αγώνες του 1944, οι οποίοι όμως ακυρώθηκαν, επίσης λόγω του πολέμου.

 Πίνακας Μεταλλίων 

+  Θέση Χώρα    Σύνολο1  382719842  161117443  10613294  10512275  8118276  875207  642128  623119  51052010  57820

 Αναφορές 

*
Κατηγορία:Αθλητισμός στο Λονδίνο
Κατηγορία:Πολυαθλητικές διοργανώσεις το 1948